open-index/open-wikipedia-markdown huggingface dataset:
Убиство на свиреп и подмолен начин

**„Убиство на свиреп и подмолен начин и од ниски побуди“** (српски: *Убиство на свиреп и подмукао начин и из ниских побуда*) – југословенски филм од 1969 година, во режија на Жика Митровиќ по сценариото на Милан Милиќевиќ - Ланг. Главните улоги ги толкуваат: Михаило Јанкетиќ, Ирена Просен, Зоран Милосављевиќ и Петар Краљ. По темата и по стилот, филмот се надоврзува на филмот на Митровиќ, „Нож“, а се одликува и со тоа што допира една тема која била табу во тогашната југословенска кинематографија — абортусот (кој во тоа време бил незаконски). Исто така, филмот го привлекол вниманието и со тоа што е снимен во стилот „cinema verite“, односно во него се користат и документарни сцени, како и славни личности кои се појавуваат во филмот глумејќи се себеси.

## Синопсис
Убиство извршено во центарот на Белград му обезбедува материјал на еден новинар за да ја пополни својата рубрика. Но, кога милицијата ќе уапси и обвини еден човек, кој по неговото мислење е невин, новинарот се замешува во истрагата при што среќава повеќе личности од чаршискиет кругови и од белградското подземје. Иако го изложува својто живот на опасност, најпосле, новинарот го иткрива убиецот.

## Наводи

Категорија:Југословенски филмови
Категорија:Криминалистички филмови
Категорија:Филмови поврзани со убиства
Категорија:Српски филмови
Категорија:Филмови на српски јазик
Категорија:Филмови на српскохрватски јазик
Категорија:Филмови чие дејствие се одвива во Белград
Категорија:Филмови од 1969 година
Категорија:Филмови на Жика Митровиќ
Категорија:Филмови со Михаило Јанкетиќ
Категорија:Филмови со Ирена Просен
Категорија:Филмови со Зоран Милосављевиќ
Категорија:Филмови со Петар Краљ
Дарко Митевски

**Дарко Митевски** (роден на 30 јуни 1977 година во Куманово) - политичар и тековен член на Советот на Општина Куманово од независната граѓанска иницијатива „За наше Куманово“.

## Кариера
Митевски по професија е доктор по ветеринарна медицина, а во политиката влегол на локалните избори во 2021 година како кандидат за член на Советот на Општина Куманово од граѓанската иницијатива „За наше Куманово“ предводена од Максим Димитриевски.

## Наводи

Категорија:Политичари од Куманово
Категорија:Членови на Советот на Општина Куманово
Андреј Миладиновски

мини|356x356пкс
**Андреј Миладиновски** (роден на 26 јули 1993 година во Куманово) ― македонски ракометар кој моментално настапува за РК Куманово и се натпреварува во Првата машка ракометна Супер лига.
Категорија:Живи луѓе
Категорија:Родени во 1993 година
Категорија:Ракометари од Куманово
Влатко Тасевски

**Влатко Тасевски** (роден на  година во Куманово) е македонски ракометар. Моментално настапува за РК Куманово и се натпреварува во македонската ракометна Супер лига.
мини|220п
Во својата кариера има настапувано за : РК Куманово, РК Еурофарм Пелистер, ПИФ од Финска, Нотерој Тонсберг од Норвешка, Фозенхајм од Германија, Вилфранш од Франција, ГАС Килкис од Грција.

Категорија:Родени во 1991 година
Категорија:Ракометари од Куманово
Андријана Мациев

**Андријана Мациев** (родена на 16 септември 1980 година во Скопје - починала на 12 мај 2022 година) — македонска уметница.

## Биографија
Средно образование завршила во Училиштето за применета уметност Лазар Личеноски во Скопје, а дипломирала на Факултетот за Ликовни уметности во одделот графика во класата на проф. Димитар Малиданов.

Била член на Друштвото на ликовни уметници на Македонија и на Здружението „Широка Стаза“ од Земун.

Изложувала самостојно (30-тина изложби) и учествувала на повеќе од 100 тина групни изложби, манифестации и ликовни колонии во Македонија и надвор од државата. Учествувала на ликовни перформанси во склоп на културните денови во Кочани, Скопје, Кавадарци, Крива Паланка и др.

## Награди и признанија
*2007 - “Избор на новогодишна честитка при ФЛУ”,
*2008 Прва награда од Фондацијата Драгутин Аврамовски-Гуте,
*2009 Награда на Универзитетската библиотека св.Климент Охридски од Скопје,
*2010 Награда за посебен придонес во уметноста на графиката , Chamalieres, 8 Mondial de l Estampe et de la Gravure Orginale Triennale de Chamalieres
*2019 Признанија од Меѓународна манифестација за литература,уметност и култура “Планетопија”
*2019 за Уметник на годината,Уметничка четка на боите,Труд за целокупното творештво.
*2021 Интернационална литературна манифестација и манифестации за ликовна култура Милица Паулус – Платинеста плакета за целокупното ликовно творештво. За активно ликовно залагање и изложување во Македонија. За хуманоста и поддршката за лицата заболени од карцином.
*2021, Платинеста плакета за севкупно творештво.
*2021, Најпрестижна награда, Меѓународна манифестација за литература, уметност и култура “Планетопија” 20212011 год под насловот “Слика,Музика Поезија” има перформанси во МКЦ и клубот Парадизо

Активно учествувала на групни изложби од 2006 год во Скопје, Белград, Инстамбул, Варна, Прилеп, Македондки Брод, Тузла, Шамелиер, Тетово, Куманово, Штип, Созопол итн.

Учествувала на многу работилници, графички,изработка на рачна хартија, сликање со вино. Учесник на многу манифестааци, хепенинзи каде се негува и почитува уметноста.

мини|300п

## Самостојни изложби
*2009, Белград,мал формат,Библиотека Св Сава
*2010, Скопје, Светски ден во борба против ракот КИЦ
*2010, Скопје,МКЦ
*2010, Скопје, Проект изложба “Звуците на чаршијата ”
*2012, Скопје,Кафе ЛИ
*2012, Скопје ,КО-РА
*2013, Прилеп,галерија Марко Цепенков
*2014, Скопје, Карпошово лето
*2016, Скопје, Галерија Бада бум
*2016, Кавадарци,Дом на култура Иван Мазов-Климе
*2016, Гевгелија,Галерија Амам
*2016, Белград, Галерија Богиќ
*2017, Софија, КИЦ на Р Македонија
*2017, Скопје, Дом на културата Илинден
*2017, Скопје, НЛП Бизнис центар
*2017, Прилеп, Галерија Борко Лазески
*2017, Кочани, НУЦК Бели мугри
*2017, Демир Капија, Музеј галеријa
*2017, Струмица,Нуцк Антон Панов
*2017, Сарасота,УСА,Art and Cultural Alliance
*2018, НУ Центар за култура Крива Паланка
*2018, Куманово,Музеј Куманово,Уметничка галерија
*2019, Кавадарци, Дом на култура Иван Мазов-Климе
*2019, Музеј на град Неготино
*2019, Дом на култура, Радовиш

Категорија:Македонски уметници
Категорија:Уметност
Категорија:Родени во 1980 година
Категорија:Починати во 2022 година
Лулзим Алиу

**Лулзим Алиу** (роден во 1977 година во Кичево) ― македонски политичар и поранешен заменик министер за образование и наука во Владата на Македонија. Тој е од албанска народност. 

## Животопис
Основното и средното образование го има завршено во родното место. Во 1999 година, на Филолошкиот факултет „Блаже Конески“ во Скопје, тој ги завршил студиите по албански јазик и книжевност. Во 2006 година, тој го добил звањето магистер по филолошки науки од Филолошкиот факултет „Блаже Конески“. 

На истиот факултет во 2011 година, тој ја одбранил докторската дисертација на тема: „*Граматичките категории на глаголот во романите на Исмаил Кадаре преведени од албански на македонски јазик*“, со која го добил звањето доктор по филолошки науки.

## Кариера
Алиу десет години работел во основно училиште во Кичево.

Од 2000 година, тој е судски овластен преведувач од албански на македонски јазик и обратно.

Почнувајќи од 2009 година, тој работел/предавал на Педагошкиот факултет „Св. Климент Охридски” при Универзитетот „Св. Кирил и Методиј“, Скопје, и во текот на тој период бил ангажиран и на Државниот универзитет во Тетово каде држел предавања по предметот Албански јазик.

Во 2020 година, Алиу бил избран за редовен професор на Педагошкиот факултет „Св. Климент Охридски”, по предметите: Методика на наставата по албански јазик, Литература за деца, Компаративна/креативна книжевност, Литературна работилница, за студентите од одделенска и предучилишна настава на албански наставен јазик.

Во 2020 година, тој бил избран за раководител на Институтот за предучилишно воспитание при Педагошкиот факултет „Св. Климент Охридски”.

Во периодот 2014-2018 година, Алиу бил раководител на втор циклус на студии при  Педагошкиот факултет „Св. Климент Охридски”, во текот на истиот период бил и член на Комисијата за формирање на списокот на училишните лектири за основното образование - Биро за развој на образованието на РМ.

## Трудови

* „*Metodika e mësimdhënies së gjuhës shqipe në ciklin e ulët të arsimit fillor*“ („*Методика на наставата по албански јазик во основното образование*“) наставен текст кој е користен за потребите на студентите од Педагошкиот факултет во Скопје, 2019, ;  

* „*Stratifikimi shoqëror dhe arsimi*“, („*Општествена стратификација и образованието*“), Focusprint, Скопје, 2020, 
* „*E folmja e rrethittë Kërçovës*“, Чабеј, Тетово, 2011, .
* „*Kategori të gramatikore të foljes në romanet e Ismail Kadaresë të përkthyera nga shqipja në maqedonishte*“, тема на докторската дисертација, одбранета на Филолошкиот факултет „Блаже Конески”, 2011. 
## Наводи

Категорија:Министерство за образование и наука на Република Македонија
Категорија:Политичари од Кичево
Категорија:Политичари од ДУИ
Категорија:Македонски филолози
Категорија:Македонски Албанци
Категорија:Родени во 1977 година
Беким Сали

**Беким Сали** (р. 7 март 1978 година во Скопје) — македонски политичар, стоматолог и поранешен министер за здравство меѓу 2022-2023 година и актуелен министер за европски прашања. Тој е од редовите на ВРЕДИ.

## Животопис
Сали е роден на 7 март 1978 година во Скопје. Средно училиште завршил во 1997 година во СМУГС „Д-р Панче Караѓозов“ во Скопје. Во 2007 година дипломирал на Стоматолошкиот факултет во Скопје, по што продолжува на постидпломски студии за јавно здравје. Зад себе има ангажмани во невладиниот сектор за здравство како и во министерството за здравство.

Основач е и претседател на Здружението за здравствена култура и воспитание „ПроВита“ – Скопје. Свето професионално искуство го надградувал како член на Стоматолошката комора на Република Македонија, член на Здружението на албански стоматолози и член на Здружението на Албанските имплантолози во републикава. Учествувал на научни активности од областа на стоматологијата организирани од Стоматолошката комора и Здружението на албанските стоматолози на Република Македонија. 

Во 2008 година ја основал и бил директор на стоматолошката клиника „Молар“ во Скопје. Од 2009 до 2010 година е шеф на кабинетот на министерот за здравство и претседател на Управниот одбор на Фондот за здравствено осигурување.

Своето политичко искуство го отпочнува како претседател на огранокот на општина Чаир на движењето „Беса“. Од 2019 до 2020 година бил организациски секретар на партијата „Алтернатива“. Од 2020-2022 година бил генерален секретар на „Алтернатива“ и кандидат на локалните избори во Чаир.                                                    

На 24 декември 2025 година, Сали беше избран за нов министер за европски прашања, преземајќи ја функцијата од Орхан Муртезани. Тој доаѓа од редовите на Коалицијата ВРЕДИ. Тој е исто така прв заменик претседател на владата, заменувајќи го Изет Меџити, кој беше избран за градоначалник на Чаир на локалните избори во 2025 година. 

## Личен живот
Сали живее во Скопје, е женет и татко на три девојчиња, на кои многу им се посветува. Тој е етнички Албанец. Тој течно зборува македонски, албански, англиски и турски јазик.

## Наводи
Категорија:Министри
Категорија:Политичари
Категорија:Министерство за здравство на Република Македонија
Категорија:Влада на Република Македонија
Пајак (пејач)

**Христијан Настески**, познат и како **Пајак**, (Охрид, 10 јануари 2001 гoдина) ― македонски трап изведувач и текстописец. Негова матична издавачка куќа е Урбан Рекордс. Со музика започнал да се занимава уште од негова шестгодишна возраст. Неговиот татко е поранешен гитарист и љубител на рок-музиката.

## Синглови
* *Пајак — Хелбој*
* *Пајак* *—* *Мамa*
* *Пајак* *—* *Дарксајд*
* *Пајак — Ноќва*
* *Пајак — Крај*
* *Пајак — Немирен*
* *Пајак — Психо* 
* *Пајак —* *Москва*
* *Пајак —* *Рескирај*
* *Пајак —* *Ронос*
* *Пајак —* *Бебе*
* *Пајак —* *Проклет град*
* *Пајак —* *Дело*
* *Пајак —* *Проблем*
* *Пајак —* *Срце*
* *Пајак —* *Eрор*
* *Пајак —* *Живимо* 
* *Пајак —* Б*ела*
* *Пајак —* *Haбиби*
* *Пајак* *— Моја мала* 
* *Пајак* *— Летна Авантура*
* *Пајак* *— Намерно* 
* Пајак - Магија 
* Пајак - Алиби 
* Пајак - Љуби ме 

## Наводи

Категорија:Трап
Категорија:Македонски пејачи
Категорија:Луѓе од Охрид
Категорија:Родени во 2001 година
Владислав Илиќ

**Владислав Илиќ** (роден во Куманово) ― македонски глумец и стоечки комичар.

## Биографија
Во родното Куманово работел како глумец–аматер, а со стоечката комедија се стекнал во Малта каде се преселил подоцна во животот.

Во 2017 година, тој се преселил во Лондон каде почнал да работи посериозно во полето на стоечката комедија. 

Пред да ја освои првата награда тој настапувал и по четири пати неделно во англиските клубови. 

## Награди
Досега има освои повеќе важни награди – „Кинг оф д гонг“ во светски познатиот клуб „Комеди стор“, трипати е победник на натпреварот „Уан ту вач“ во најстариот клуб во Лондон „Ап ту крик“, победник е и на натпреварот „Гет ап – стенд ап“ каде ја доби наградата “Комичар на годината“ во Пикадили Комеди Клуб, кој е еден од најтешките натпревари со повеќе од 700 учесници, а меѓу другите ја освои и наградата „Макс Турнер прајз“.

По две години настапување, Владислав или Влад како што е попознат таму, доби шанса да настапува пред жири од талент агенти и потпиша три годишен договор со добро познатата „Блу Бук Артист Менаџмент“агенција.

Во Октомври месец 2020г. го имаше и својот прв настап на ББС1 ТВ. Настапот е дел од серијата “Stand Up For Live Comedy“ – проект на ББС 3 – кој ги бара најновите неоткриени таленти и им дава шанса да настапат на нивната платформа.

Категорија:Глумци од Куманово
Категорија:Македонски стоечки комичари
Љубителска астрономија

**Љубителска астрономија** или **аматерска астрономија** — вид хоби што вклучува набљудување, снимање или проучување на астрономски предмети и појави без добивање на паричен надоместок. Љубителите на астрономијата имале, и сè уште имаат, исклучително важна улога во астрономијата. Многу појави на небото не се набљудувани од професионални астрономи поради големината на небото и недостатокот на опрема, набљудување на времето, просторот и финансиите. Голем број љубителски астрономи успеале да откријат астероиди, комети, променливи ѕвезди, супернови и со тоа значително придонесле за развојот на астрономијата. Меѓутоа, во последниве години, автоматизирани роботски астрономски опсерватории систематски пребаруваат голем дел од ѕвезденото небо секоја вечер, така што го намалуваат ѕвездениот простор во кој љубителските астрономи можат да направат откритие.

## Наводи

## Надворешни врски

* ''Amateur Astronomy'' — списание за љубителска астрономија 


Астрономија
Категорија:Хобија
__СОСОДРЖИНА__
__ИНДЕКС__
Макронисос

**Макронисос** (, букв. Долг остров), или **Макрониси**, е остров во Егејско Море, во Грција, познат по политичкиот затвор кој постоел од 1920-те до 1970-те. Се наоѓа во близина на брегот на Атика. Островот има издолжена, со должина од  и ширина од , а теренот му е сушен и карпест. Тој е најголемиот ненаселен остров во Грција.

Категорија:Острови во Грција
Категорија:Острови затвори
Мишко Божиновски

**Мишко Божиновски** — македонски партизан, економист и историчар.

## Животопис
Роден е во 1923 година во Битола, тогашно Кралство на Србите, Хрватите и Словенците. Основно и средно образование завршил во родниот град. Во 1940 година станал член на Комунистичката партија на Југославија (КПЈ). Учествувал на Илинденската демонстрација во 1941 година и во септември истата година станал партизан. Бил член на месниот комитет на Сојузот на комунистичката младина на Југославија, а подоцна и на месниот комитет на Комунистичката партија на Југославија. Во 1943 година бил фатен од бугарските власти и осуден на 10 години ригорозна затворска казна. Во битолскиот затвор, заедно со други затвореници, го издавал илегалното рачно пишано списание „Наш пат“. Божиновски успеал да побегне од затворот и со партизаните влегол во Битола на 4 ноември 1944 година.

Во Комунистичка Југославија, Божиновски бил претседател на Месниот синдикален совет, организационен секретар на Месниот комитет, а подоцна и секретар на Сојузот на синдикатите на Македонија, пратеник во Собранието на НР Македонија. Од декември 1952 до октомври 1954 година бил претседател на Градскиот народен одбор Битола. Тој е политички секретар на ЦК на Сојузот на комунистите на Македонија.

Божиновски станал претседател на Здружението на банки на Република Македонија и бил избран за генерален директор на Комерцијално-инвестициската банка. Во 1966 година, бил испратен од југословенската влада да студира во СССР за да го проучува општественото уредување на земјата. Студирал и банкарство во САД, Канада, Мексико и соседните балкански земји. Предава „Економски систем и економија на деловните организации“. Божиновски е меѓу основачите на проектот и планот за Меѓународната корпорација на инвестиции во Југославија во 1969 година, а во следната 1970 година на Македонско-францускиот координативен комитет за економска соработка.

Се пензионирал во 1987 година.

Божиновски е автор на над 100 трудови од областа на економијата, финансиите, банкарството и повоената историја на државата.

Добитник е на Партизанска споменица од 1941 година.

## Поврзано
* Петар Божиновски

## Наводи

Категорија:Градоначалници на Општина Битола
Категорија:Македонски економисти
Категорија:Македонски историчари
Категорија:Македонски партизани
Категорија:Носители на Партизанска споменица од 1941
Категорија:Политичари од Битола
Масовна повеќеиграчка семрежна игра

**Масовна повеќеиграчка семрежна игра** (), скратено **MMOG** или **MMO**  — семрежна игра во која голем број играчи дејствуваат едни со други во „постојан“ играчки свет, расположен на играчки сервер. Главната разлика помеѓу MMO и повеќестандардни семрежни игри се два фактори:

* MMO работи исклучиво преку семрежјето — стандардните повеќеиграчки игри можат да работат, покрај семрежјето, и преку месна мрежа.
* ММО се играат истовремено од неколку десетици до илјадници луѓе што имаат можност да општат едни со други — бројот на истовремени учесници во стандардните повеќеиграчки игри обично се движи од неколку стотици до неколку десетици луѓе.

## Главни видови ММО

### По жанр
Семрежните игри се поделени на два големи вида:

* Служба „Барање на соиграч“, односно играње пукачки игри од прво лице, автосимулатори и други традиционални игри со можност за наоѓање соиграч на семрежјето (ова не вклучува шах, покер итн.).
* Семрежен свет (англ. Online World) — игра во која суштествуваат голем број ликови во еден виртуелен свет. За возврат, семрежните светови може да се поделат на:
** MMORPG — масовна повеќеиграчка игра со улоги.
** MMOFPS — масовна повеќеиграчка пукачка игра од прво лице.
** MMOSG —  масовна повеќеиграчка друштвена игра.
** MMORG — масовна повеќеиграчка тркачка игра.
** Масовна стратегиска игра (како воена, така и економска). Како подвид: спортски менаџери.
** Масовни квизови.
** И други, поретки видови. На пример, воени симулатори, авиосимулатори и авиоразводни служби.

Често, границите на жанровите се нејасни. На пример, во многу современи MMOFPS има RPG-состојки — играчот може да подобри различни особености на неговиот лик, да отклучи ново оружје и опрема, и да научи вештини.

### Според видот на клиентот
Клиентската програма може да биде:

* Особена клиентска програма (на пример, World of Warcraft, Eve Online).
* Терминална програма (MUD-клиент).
* Прелистувач (поединечни проекти, на пример, OGame, игри за социјални мрежи).
* IRC-клиент (на пример во квиз-игрите).
* Jabber-клиент.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Видеоигри
Категорија:Масовни повеќеиграчки семрежни игри
Категорија:Жанрови на видеоигри
Ендру Тејт

**Емори Ендру Тејт Трети** () — британско-американски поранешен кикбоксер и интернет-знаменитост. По неговата боксерска кариера, Тејт почнал да организира платени курсеви и членства, а неговиот подем до славата бил кога се свртел кон влијателниот маркетинг. Неговите изјави за теми како сексуалното насилство биле критикувани како спорни и женомразни, што довело до прекин на неговите сметки на Фејсбук, Инстаграм, Твитер и Тикток.

## Ран и личен живот
Тејт е роден на 1 декември 1986 година во Вашингтон, а пораснал во Лутон, Англија. Неговиот афроамерикански татко, Емори Тејт, бил шаховски мајстор на ФИДЕ. Неговата мајка работела како угостителска помошничка. Тејт научил да игра шах на петгодишна возраст и учествувал на турнири за возрасни како дете. Во октомври 2022 година, медиумите објавиле дека тој преминал во ислам. По гласините дека видеото од него како се моли во ОАЕ станало општопознато, Тејт го потврдил неговото преобраќање во ислам на мрежното место Гетр (англ. *Gettr*) на 24 октомври.

## Спорност
Во 2016 година, Тејт го привлекол вниманието на јавноста откако бил отстранет од седумнаесеттата сезона на *Големиот брат* по објавувањето на видеото во кое Тејт се чини дека тепа жена со појас. После тоа, тој бил отстранет од емисијата. Тејт рекол дека дејствата биле заемни и споделил видео на Фејсбук од жена, тврдејќи дека е жената на видеото, и велејќи дека сето тоа било „игра“.
Тој исто така привлекол внимание поради неговите твитови во кои ги истакнува неговите ставови за она што се определува како сексуално вознемирување во случаите на сексуален напад на Харви Вајнштајн, и за неколку објави на Твитер за неговиот став дека жртвите на сексуален напад ја делат одговорноста за нивните напади. Во 2017 година, Тејт рекол дека депресијата не е вистинска болест, што нашло на значителни одгласи.

Во сега избришаното видео објавено на неговиот канал на Јутуб, Тејт рекол дека одлучил да се пресели во Романија бидејќи е полесно да се ослободи од обвиненијата за силување во Источна Европа. Во април 2022 година, *Дејли бист* објавил дека романската полиција извршила рација во домот на Тејт во врска со истрага за трговија со луѓе и силување, поттикнати од извештаите дека Американка била држена на имотот против нејзина волја. Романските власти на имотот нашле и Романка и Американка. Од април 2022 година, романските власти соопштиле дека истрагата сè уште е во тек. Портпаролот на Американскиот државен оддел се осврнал на извештајот за грабнувањето, но одбил да толкува повеќе, наведувајќи ги причините за приватност.

## Наводи

## Надворешни врски

* 
* 

__СОСОДРЖИНА__
__ИНДЕКС__

Категорија:Личност
Категорија:Родени во 1986 година
Категорија:Кикбоксери
Коуплендов Септет

мини|десно|300п|Коуплендовот Септет

**Коуплендов Септет** (*Коуплендова Седумка*, Хиксонова компактна група 57) — галактичка група во соѕвездието Лав сочинета од галаксиите NGC 3748, NGC 3754, NGC 3750, NGC 3751, NGC 3745, NGC 3753 и NGC 3746. Групата е откриена од британскиот астроном Ралф Коупленд во 1874&nbsp;г. Нејзината местоположба е ректасцензија  / деклинација  (2000.0), околу три степени северозападно од ѕвездата 93 Лав.

## Поврзано
* Робертов Квартет
* Стафанов Квинтет
* Сејфертов Секстет

## Наводи

Категорија:Хиксонови компактни групи
Категорија:Лав (соѕвездие)
Димитар Раев

**Димитар Раев** бил кмет на Трново од 1925 до 1928 и областен управител на Скопје за време на бугарската окупација помеѓу 1941 и 1944.

## Масакр во Ваташа
мини|лево|Димитар Раев со семејството во Охрид
Бугарскиот фашистички окупатор, имајќи сознанија за активноста на партизаните и партиската организација од селото Ваташа презема низа мерки за да го спречи тоа движење. За таа цел од Скопје во Ваташа бил испратен бугарскиот обласен директор Димитар Раев. Имајќи предвид дека ја губи контролата врз безбедноста во овој крај тој се одлучил да преземе безмилосна и крвава акција. Во оваа акција се вклучени Велешкиот, Битолскиот и Прилепскиот полк, граничните единици од Конско и Мрежичко, сите полициски сили од Тиквешијата и Гевгелиско, специјалниот полициски одред од Скопје на чело со Борис Жуглов, а сите тие биле под команда на злогласниот бугарски полковник Љубен Апостолов.

По војната, Димитар Раев бил осуден на смрт во Скопје и бил стрелан.

Категорија:Македонија во Втората светска војна
Ѓерасим Кирјази

**Ѓерасим Кирјази** (,  – ) — албански протестантски проповедник и просветител. Тој е основач на Евангелистичката црква на Албанија (Vëllazëria Ungjillore e Shqipërisë) и на Косовската протестантска евангелистичка црква. Тој исто така го основал првото албанско училиште во модерно време во 1887 година во Корча, Албанија, тогаш дел од Отоманското Царство.

## Животопис
Кирјази учел во грчко училиште во неговиот роден Манастир (денешна Битола), Македонија. Потоа заминал во Самоков, Бугарија, каде учел на Американскиот колеџ. По завршувањето на школувањето, во 1883 година, започнал да работи за Британското и странско библиско друштво во Корча.

На 15 ноември 1884 година, додека патувал кон Охридското Езеро, бил киднапиран од бандити, кои го држеле за откуп повеќе од една година. Оваа епизода била раскажана од Ѓерасим во *Заробени од разбојници* и објавена по неговата смрт на англиски јазик во 1901 година.

Во 1889 година, тој го нарачал печатењето на книгата Битие и Евангелието по Матеј на тоскиски албански јазик и Евангелието по Матеј на влашки, кои биле отпечатени од „Дитурија“ во Букурешт во име на Британското странско библиско друштво.

Се оженил со Атина Микелидин, ќерка на пасторот на евангелската црква во Солун, Ставри Микеледин, со која го имале синот Стефан. Жена му умрела кратко по раѓањето на синот, на 24 декември 1891 година.

Во 1891 година, првото албанско училиште за девојки во Корча го основале Кирјази и неговата сестра Севасти Кирјази. Имал и помлада сестра, Параскеви Кирјази, која почнала да работи во женското училиште ( кога имала само 11 години.

Починал на рана возраст од плеврит, кој го добил за време на неговото заробеништво.

## Дела
Покрај „*Заробени од разбојници*“, Кирјази напишал граматика на албанскиот јазик, поезија, песни и училишни книги. Избор од неговите дела е објавен од неговиот брат, Герг, во збирката *Hristomathi a udhëheqës për ç'do shtëpi shqiptari* (Манастир, 1902). Двајцата браќа заедно ја напишале збирката песни *Kënkë të shenjtëruara* (Манастир, 1906).

## Награди
* „Учител на народот“ - Социјалистичка Народна Република Албанија, 1987 година
* „Орден на слободата од прв ред“ - албански, 1992 година

## Литература
* Quanrud, John, *Gerasim Kyrias: and the Albanian National Awakening 1858-1894*, Institute for Albanian and Protestant Studies, 2016. 

## Наводи

## Надворешни врски
* Development of the Protestant church amongst Albanians (Kosova Protestant Evangelical Church)
* Biografia e Gjerasim Qiriazit (1858-1894) 

Категорија:Албанци од 19 век
Категорија:Албански писатели
Категорија:Македонски Албанци
Категорија:Статии со извори на албански (sq)
Категорија:Кирјази
Зоран Николов

**Зоран Николов** (роден на  во Скопје) — македонски поранешен професионален кошаркар кој во текот на својата кариера настапувал за Жито Вардар, Неметали Огражден, Куманово, Балкан Стил, Пеја и Македонија 91.

Неговиот син Кристијан Николов е исто така е кошаркар.

## Наводи

Категорија:Живи луѓе
Категорија:Кошаркари од Скопје
Октан

**Октан** — јаглеводород и алкан so хемиската формула  и згусната структурна формула . Има многу структурни изомери кои се разликуваат по мерата и местото на разгранување на јаглеродната верига. Еден од овие изомери, 2,2,4-триметилпентан (наречен изооктан) се користи како една од стандардните вредности во октанскиот број.

Ова соединение е состојка на бензинот. Како и сите јаглеводороди со мала молекулска маса, октанот е испарлив и многу запалив.

## Во бензинот
Зборот „октан“ се користи за октански број, кој е показател за способноста на горивото да го сузбие тропањето кај моторите со разни соодноси на набивање, што е својствено за разгранетите ланчени изомери на октанот, особено за изооктанот. 
Октанскиот број на бензинот не е непосредно поврзан со моќноста на моторот. Употребата на повисокооктанско гориво отколку предвиденото за моторот не ја зголемува неговата моќ.

Октанскиот број првично е утврден со мешање на горива само од нормален хептан и изооктан (2,2,4-триметилпентан, високоразгранет октан) и давање на противтропачки оцени од нула за нормален хетптан до 100 за чист изооктан. Противтропачката способност е зависна од уделот на изооктан во смесата. Различните изомери на октанот даваат помал или поголем октански број. На пример, *n*-октан (правиот ланец со 8 јаглеродни атоми без разгранетост) има негативна оценка од -20, а чистиот изооктан се оценува со 100. Некои горива имаат октански број поголем од 100, особено тие што содржат метанол или етанол.

## Изомери
Октанот има 18 структурни изомери (24 броејќи ги стереоизомерите):
* октан (*n*-октан)
* 2-метилхептан
* 3-метилхептан (2 енантиомера)
* 4-метилхептан
* 3-етилхексан
* 2,2-диметилхексан
* 2,3-диметилхексан (2 енантиомера)
* 2,4-диметилхексан (2 енантиомера)
* 2,5-диметилхексан
* 3,3-диметилхексан
* 3,4-диметилхексан (2 енантиомера + 1 мезосоединение)
* 3-етил-2-метиплентан
* 3-етил-3-метиплентан
* 2,2,3-триметилпентан (2 енантиомер)
* 2,2,4-триметилпентан (изооктан)
* 2,3,3-триметилпентан
* 2,3,4-триметилпентан
* 2,2,3,3-тетраметилбутан

## Наводи

## Надворешни врски
* 
* 

Категорија:Алкани
Категорија:Јаглеводороди
Черномирдинка

врска=//upload.wikimedia.org/wikipedia/commons/thumb/a/a6/Viktor Chernomyrdin-1.jpg/200px-Viktor Chernomyrdin-1.jpg|десно|мини|284x284пкс| Виктор Черномирдин
**Черномирдинка** () или **черномирдинизам** е цитат, честопати малапропизам или гаф, што му се припишува на поранешниот руски премиер Виктор Черномирдин. Многу од нив влегле во секојдневниот руски лексикон. Најпознатиот пример е „Го сакавме најдоброто, но испадна како и секогаш“, изговорено во контекст на напорите на Русија во економските реформи, имено монетарната реформа во Русија, 1993 година. Черномирдин не се трудел да биде паметен, *черномирдинките* се случувале природно. Дури и кога звучеле смешно, луѓето пронаоѓале подлабоко значење во нив  Тие беа произведени по распадот на Советскиот Сојуз, а раководството на земјата, вклучително и Черномирдин, се обидел да зборува „не од хартиениот лист“ и без бирократизми типични за доцниот Советски Сојуз. Рускиот новинар Димитри Травин пишува дека *черномирдинките* честопати подобро го рефлектирале духот на епохата отколку дебели книги на писатели и филозофи.

Рускиот писател и сатиричар Виктор Шендерович е цитиран кога рекол дека му завидува на Черномирдин: писателот се труди тешко, но Черномирдин само ја отвора устата, и еве: тука е брилијантен цитат.

Фабриката за преработка на гас во Оренбург, чиј прв директор бил Черномирдин, по повод 45-годишнината отворила парк посветен на Черномирдин и го украсила со плакети со *черномирдинки*.

## Цитати

* „Го сакавме најдоброто, но испадна како и секогаш. ( :ru:Хотели как лучше, а получилось как всегда )
*: Фразата беше изговорена на 6 август 1993 година. Јуриј Лужков ја опиша како припадност на златниот базен на рускиот менаџерски фолклор. Првиот дел од фразата е вообичаена руска формула за оправдување. Рускиот културолог Константин Душенко забележува дека според интернет статистиката на „ Јандекс “, од сите изјави на руските политичари, овој е второпласиран откако „путинизмот“ **  Слична фраза е проследена до Пјотр Кропоткин : „Државата  сакаше да го направи најдоброто, но испадна како и секогаш“.

:: *Го сакавме најдоброто...* стана наслов на книгата за Черномирдин и епохата на Елцин .

* „Никогаш не било вака и сега е повторно истото. (Отродясь такого не бывало, и опять то же самое; вообичаено се наведува како: Никогда такого не было, и вот опять) 
* „Подобро од вотка, нема ништо полошо. (Лучше водки — хуже нет! ) 
* „Каква партија и да основаме, секогаш излегува дека е Советската комунистичка партија“ 
* „Не можете да исплашите жена со чевли на високи потпетици.
* „Ги постигнавме сите работи: од А до Б. (Мы выполнили сите точки: од А до Б) 
* „Нема да зборувам многу, инаку пак ќе кажам нешто“ (Много говорить не буду, а то опять чего-нибудь скажу) 

## Наводи

## Надворешни врски

* Нема горе вотке. „Нема лошие вотке“ најпозната е изјава Черномирдина. Izreke o kolegama politicarima - збирка Черномирдинки на српски

Категорија:Руска култура
Ралф Коупленд

**Ралф Коупленд** (;  – ) — англиски астроном и трет носител на звањето „Кралски астроном за Шкотска“.

## Живот
Коупленд е роден на фармата Мурсајд близу селото Вудпламптон во Ланкашир, Англија, во семејството на ситниот земјопоседник Роберт Коупленд и сопругата Елизабет Милнер. Се школувал во Киркамската гимназија. Провел пет години во Австралија каде му се побудил интересот за астрономија. Се вратил во 1858 г. со намера да стане инженер.

Со желба да се занимава со астрономија, Коупленд изградил мала опсерваторија, се откажал од инженерството, а потоа заминал за Германија за да студира астрономија на Гетингенскиот универзитет. Кога се вратил во Англија и почнал да работи во служба на Вилијам Парсонс, Коупленд со себе донел германски методи во астрономијата. Подоцна назначил многу германски астрономи кеко негови помошници, меѓу кои и Озвалд Лозе.

Работел во опсерваторијата „Дан Ехт“ во сопственост на ерлот од Крофорд. Често патувал на светски експедиции, и во 1874 и 1882 г. ги набљудувал премините на Венера од Маврициус и Јамајка. Вршел астрономски набљудувања и од Гренланд.

Во 1889 г. Коупленд бил назначен за Кралски астроном за Шкотска. Со оваа функција, прво работел во опсерваторијата „Калтон Хил“ во Единбург. Добил задача да избере место за нова опсерваторија, и се решил за ридот Блекфорд во Единбург. Неговиот поранешен работодавач Лордор Крофорд ја подарил астрономската збирка од Дан Ехт на новата опсерваторија, отворена вво 1896&nbsp;г.

Бил избран за член на Кралското друштво во Единбург во 1889 г. по предлог на Џон Мекларен, Александар Форбс Ервајн, Александар Бјукан и Питер Тејт. Бил потпретседател на друштвото од 1892 до 1896 и од 1898 до 1903&nbsp;г.

Коупленд открил 35 NGC-тела, од кои највеќето со 72-инчниот рефлектор на Парсонс, Лордот Рос. Користејќи визуелна спектроскопија нашол планетарни маглини во „Дан Ехт“ и на експедиција на Андите. Седум од галаксиите во соѕвездието Лав го сочинуваат познатиот Коуплендов Септет: NGC 3745, 3746, 3748, 3750, 3751, 3753 и 3754.

Се женел двапати. Првпат во 1859 г. со Сузана Милнер, а во 1871 г. со Теодора Бенфи (1847–1937). Имал шест деца, меѓу кои Фани Сузан Коупленд, јазичарка и новинарка на југословенските простори. Живееле до опсерваторијата „Блекфорд Хил“.

Покрај англискиот, течно говорел француски, германски и персиски.

Починал во Единбург на 27 октомври 1905 г. Погребан е на тамошните градски гробишта „Морнингсајд“.

## Наводи
 

## Надворешни врски

* Ралф Коупленд — Биографска енциклопедија на астрономите 
* Профил на откритијата и телескопите на Коупленд — портал „Астрономија“ на Волфганг Штајнике 

Категорија:Британски астрономи
Категорија:Апсолвенти на Гетингенскиот универзитет
Категорија:Луѓе од Ланкашир
Категорија:Починати во Единбург
Ѓерѓ Кирјази

**Ѓерѓ Кирјази** (,  — , ) — албански издавач и писател.

## Биографија
Роден е во Манастир (денешна Битола), Отоманско Царство (сега Македонија ), каде што посетувал локално училиште. Како и неговиот брат Ѓерасим учел на Американскиот колеџ во Самоков, Бугарија. Работел за Британското и странското библиско друштво и го презел раководството на првото албанско училиште за девојки во Корча по смртта на неговиот брат. Во 1908 година бил претседател на албанскиот клуб *Башкими* во Монастир, а подоцна станал и негов потпретседател. Во 1908 година бил делегат на Битолскиот конгрес. Кирјази работел и како преведувач во Австрискиот конзулат во Битола. Во 1908 година е формирано средно училиште за машки јазик на турски јазик (идадије), а Кирјази бил назначен за професор по албански јазик. Во 1909 година, младотурската влада планирала да го убие Кирјази поради неговата вмешаност во албанското национално движење.

Ѓерѓ Кирјази бил еден од основачите на албанската печатница *Башкими и Комбит*. Тој му помогнал на својот брат Ѓерасим да објави два тома литература, имено *Hristomathi a udhëheqës për ç'do shtëpi shqiptari* (Манастир, 1902) и заедно со него напишал збирка верски стихови *Kënkë të shenjtëruara* (Манастир, 1906).

Кирјази, исто така, го превел Напредокот на аџијата Џон Буњан како *Udhëtari]*, отпечатен во 1927 година.

## Поврзано
* Семејството Кирјази
* Битолски конгрес

## Наводи

Категорија:Албански писатели
Категорија:Македонски Албанци
Категорија:Кирјази
Давор Стојановски

**Давор Стојановски** (роден на 8 март 1987 година во Скопје, Република Македонија) е македонски писател и музичар.
мини|300п|Давор Стојановски на првиот Фестивал на проза, Куманово, мај 2022
## Биографија
Дипломира на Катедрата за македонска книжевност и јужнословенски книжевности на Филолошкиот факултет „Блаже Конески“ во Скопје. 

Магистрира на истиот факултет, на студиската програма за Македонска книжевност, со трудот „Историографската метафикција од С до З (Анализа на двете верзии Сестрата на Сигмунд Фројд и Сестрата на Зигмунд Фројд од романот на Гоце Смилевски)“.

Освен со пишување, се занимава и со музика. Членувал во бендот Foolish Green со кои го објавува албумот Escape (2013).

Работел како копирајтер во маркетинг-агенција и како уредник во издавачка куќа.

## Творештво и награди
Стојановски е добитник на наградата „Ана Франк“ за театарската пиеса „Буна на времињата“ (2005, Феникс).

Во 2011 година е добитник на откупната награда на конкурсот за краток расказ на Нова Македонија за расказот „Соба со тенки ѕидови (Сонувајќи го Цејлон)“.

Неговиот прв роман, „Ненасловена месечева соната“ (2013) влезе во потесниот избор со четири други романи, за наградата Роман на годината на Утрински весник.

Неговиот втор роман, „Собирачи на пепел“ (2016) ја доби наградата Роман на годината на Утрински Весник. 

Пишува во речиси сите книжевни жанрови. 

Дел од неговото творештво е објавен во домашни и во странски антологии и книжевни списанија.
## Наводи

Категорија:Живи луѓе
Категорија:Македонски писатели
Орден на партизанската ѕвезда

**Орден на партизанската ѕвезда** (/, ) — југословенско воено одликување.

## Историја
Орденот бил воспоставен по наредба на Јосип Броз Тито, врховен командант на југословенските партизани на 15 август 1943 година. Во зависност од видот на манифестираните лични квалитети, на примачот му биле доделувани различни ордени:

* **Орден на партизанската ѕвезда со златен венец** - за вешто командување и извонредни заслуги.
* **Орден на партизанската ѕвезда со сребрен венец** - за храброст и подвиг на воин.
* **Орден на партизанската ѕвезда со пушки** - за храброст и саможртва.

На 1 март 1961 година со актот се менуваат имињата на класите и се поставува називот Орден на партизанскате ѕвезда од 1., 2. и 3. ред. Сите редови продолжиле да им се доделуваат на офицерите на ЈНА за успешно командување со единиците на вооружените сили, за умешност во водење борбени дејствија и за покажана особена храброст во борбата против непријателот. Можело да се додели и на државјани на Југославија и на странски државјани.

Орденот бил доделуван од 1943 до 1980 година и за тоа време бил доделен вкупно 12.542 пати, вклучувајќи:

* **1. ред** - 627, меѓу кои 37 странци
* **2. ред** - 1.531, меѓу кои 34 странци
* **3. ред** - 10.384

## Опис на орденот
Значката на Орденот на партизанската ѕвезда е изработена од сребро, што е позлатено во случајот на 1. ред. Значката на орденот од 1. ред има облик на црвена емајлирана петкрака ѕвезда поставена на златен лаворов венец. Ѕвездата е обрабена со злато. Кај 2. ред орденот е со венец и сребрен раб. Кај 3, ред ѕвездата не се става на венец туку лежи на вкрстени пушки. Пушките и рабовите во овој случај се сребрени.

Орденот првично бил без лента. За да може редот да се носи со други украси, во 1961 година е воспоставена лента. Црвена е во случај на 1. ред. Кај 2. ред, лентата е црвена со две жолти пруги. Кај 3. ред, лентата е црвена со четири жолти пруги.

Автори на дизајнот билесликарот Ѓорѓе Андрејевиќ-Кун и вајарот Антун Аугустинчиќ. Првите примероци биле направени во Московската ковачница. По војната најпрвин се произведуваат во работилницата на Браќата Кнаус во Загреб, а подоцна и во ковачницата Орешковиќ Марко во Загреб.




## Поврзано
* Ордени, одликувања и медали на Социјалистичка Федеративна Република Југославија

## Наводи

Категорија:Југословенски ордени и одликувања
Деан Дамјановски

**Деан Дамјановски** (роден на 17 јуни 1978 година во Битола, Република Македонија) е македонски режисер.

## Биографија
Дипломира театарска режија во Софија, Република Бугарија. Вработен е како режисер во Театарот „Ј.Х.К.- Џинот“ во Велес. 

Докторирал на ФДУ во Скопје на компаративна тема за односот помеѓу театарот и телевизиските серијали. 

Што се однесува до педагошкото искуство, работи како помлад асистент на факултетот во Софија, предава на Филмската академија во Штип, и е хонорарен наставник по драма односно по Театар и Филм во средното училиште НОВА.

Зад себе има 20 години театарско искуство и околу 40 претстави и други театарски проекти во земјава и надвор од неа. 
Категорија:Македонски режисери
Милош Димковски

**Милош Димковски**, познат како **Евгениј Хоуп** (роден е на 7 октомври 1991 година во Куманово, Република Македонија) е македонски писател.

## Биографија
Евгениј Хоуп или Милош Димковски е роден на 7 октомври 1991 година, во Куманово, Република Македонија.

Дипломирал на Филолошки факултет во Скопје, отсек Општа и компаративна книжевност.

Бил дописник во Културната и Забавната редакција на Утрински весник.

## Дела
„Годините кога научив да летам“ е едно од најпознатите дела на Димковски и е неговото искуство од поминати 30.000 километри со авто-стоп низ светот.

Автор е и на романот Парада на марионетките (2011).

Категорија:Македонски писатели
Категорија:Македонска книжевност
Категорија:Родени во 1991 година
Иван Поп Велков

**Иван Поп Велков** — македонски револуционер, учесник во македонското револуционерно движење, деец на ВМРО.

Категорија:Луѓе од Моноспитово
Категорија:Дејци на ВМОРО
Апостол Поце Икономов

**Апостол Поце Икономов** — македонски пејач и текстописец, член на Меморија.

Категорија:Живи луѓе
Категорија:Македонски поп-пејачи
Категорија:Меморија (музичка група)
Драгана Ристова

**Драгана Ристова** (родена на 11 април 1983 година во Скопје, Република Македонија) е поранешна ракометна репрезентативка на Македонија и актуелен ракометен тренер.

## Биографија
Драгана Ристова е поранешна репрезентативка на Македонија. Има настапувано во РК Скопје, РК Ѓорче Петров, ЖРК Металург, ЖРК Будуќност Подгорица (клуб со кој го има освоено Купот на победниците на куповите).

Играчката кариера ја заврши во ЖРК Вардар, каде што подоцна ја започна тренерската работа.

Изминатите неколку сезони успешно го водеше првиот тим на ЖРК Вардар.

Моментално (2022 година) е тренер на Женскиот ракометен клуб Куманово.

Ристова е носител на мастер тренерска лиценца.

## Наводи
Категорија:Македонски ракометарки
Категорија:Ракометни тренери
Габриела Величковска

**Габриела Величковска** (родена на 23 септември, 1994 година во Штип) ― македонска ракометарка и поранешна македонска репрезентативка во ракомет. Величковска игра на бековската позиција.

## Кариера
Кариерата ја започнува во ЖРК Металург и долги години играше за овој клуб, по што премина во Пелистер.

Во својата богата ракометна кариера Величковска настапуваше за екипите на Ла Пужен и Кот Баске во Франција.

Моментално настапува во македонската Суперлига во дресот на Женскиот рекометен клуб Куманово.

## Наводи

Категорија:Родени во 1994 година
Категорија:Македонски ракометарки
Категорија:Ракометари од Штип
Матеа Јовановска

**Марија Јовановска** (30 август 2004, Куманово) – македонска ракометарка.

## Кариера
Јовановска е ракометарка на Женскиот ракометен клуб Куманово, каде настапува во сениорскиот состав и се натпреварува во Првата женска ракометна лига.
Категорија:Македонски ракометарки
Матеа Чурлиновска

**Матеа Чурлиновска** (6 декември, 2005 година во Прилеп) – македонска ракометарка.

## Кариера
Матеа е кадетска, младинска и сениорска репрезентативка на Македонија. Моментално настапува за на голманската позиција и се натреварува во Првата женска ракометна лига на Македонија.

Категорија:Родени во 2005 година
Категорија:Ракометари од Прилеп
Категорија:Македонски ракометарки
Категорија:Ракометни голмани
Симона Грујовска

**Симона Грујовска** (27 октомври, 2003 година во Скопје) – македонска ракометарка.

## Кариера
Репрезентативка на Македонија. Моментално настапува за ЖРК Куманово на голманската позиција и се натреварува во Првата женска ракометна лига на Македонија.

## Наводи

Категорија:Родени во 2003 година
Категорија:Ракометари од Скопје
Категорија:Македонски ракометарки
Јована Живковска

**Јована Живковска** (2004 година во Скопје) – македонска ракометарка.

## Кариера
Моментално настапува за Женскиот ракометен клуб Куманово и се натреварува во Првата женска ракометна лига на Македонија.

## Наводи

Категорија:Живи луѓе
Категорија:Родени во 2004 година
Категорија:Македонски ракометарки
Категорија:Ракометари од Куманово
Наташа Нолевска

**Наташа Нолевска** (родена 1996 година во Битола) – македонска ракометарка.

## Кариера
Репрезентативка на Македонија. Моментално настапува за Женскиот ракометен клуб Куманово на позицијата десно крило и се натреварува во Првата женска ракометна лига на Македонија.

## Наводи

Категорија:Родени во 2005 година
Категорија:Ракометари од Битола
Категорија:Македонски ракометарки
Пена Граматова

**Пена Граматова** (родена 1999 година во Велес) – македонска ракометарка.

## Биографија
Има настапувано во кадетската и младинската женска ракометна репрезентација на Македонија. 

Моментално настапува за Женскиот ракометен клуб Куманово на позицијата лево крило и се натреварува во Првата женска ракометна лига на Македонија.

## Наводи

Категорија:Родени во 1999 година
Категорија:Ракометари од Велес
Категорија:Македонски ракометарки
Антонио Димитриевски

**Антонио Димитриевски** (роден на 23 јули 1982 година во Куманово) — македонски глумец.

## Животопис
Димитриевски е вработен како професионален глумец во Театар Куманово.

## Филмографија

Категорија:Глумци од Куманово
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Милан Јовановиќ Стоимировиќ

мини|Милан Јовановиќ Стоимировиќ на работната маса
**Милан Јовановиќ Стоимировиќ** (Смедерево, 19 јуни 1898 — Белград, 6 март 1966) бил српски новинар, дипломат, управник на Архивот на Србија, хроничар на стариот Белград.

## Детство и младост
Роден е во Смедерево од татко Светозар Јовановиќ, опинчар, и мајка Јелене родена Стојимировиќ. Рано останал без татко, па грижата за него и помладиот брат ја презеле мајка му Јелена и вујко му др Душан Стоимировиќ (1870–1956). Од благодарност двајцата браќа на своето презиме го додале и презимето Стоимировиќ.

Основна школа завршил во Смедерево, а гимназија во Смедерево и Белград. Во текот на Првата светска војна престојувал во Белград кај вујко му др Душан Стоимировиќ кој бил управник на душевна болница. Студирал во Белград и Берн, дипломирал на Правниот факултет во Белград во 1927 година.

## Работа

Ги уредувал весниците „Смедеревски журнал“, „Реви“ (излгегол само еден број), „Самоуправа“ и во Скопје весниците „Вардар“ и „Глас Југа“. Тој го основал весникот „Вардар“ во 1932 година и бил на негово чело до средината на декември 1935, кога Милан Стојадиновиќ го поставил за главен уредник на обновениот партиски орган "Самоуправа". Едно време бил и новинар на „Политика“.

## Наводи

Категорија:Српски новинари
Категорија:Родени во 1898 година
Категорија:Починати во 1966 година
Категорија:Погребани на Новите гробишта (Белград)
Двајцата утешени

***Двајцата утешени*** - филозофска сказна од Волтер објавена во 1756 година, во томот IV од *Комплетната збирка на делата на г. Волтер* објавена од браќата Крамер.

Оваа многу кратка сказна раскажува како двајцата протагонисти, филозофот Цитофил и разочараната жена, успеваат да се утешат.

Цитофил најпрво залудно се обидува да ја утеши разочараната жена, потсетувајќи ја на сите големи жени во историјата кои доживеале несреќи. Така, тој се надева дека ќе ја натера да се стави во перспектива сопствената судбина.

Но, кога ќе умре синот единец на филозофот, разочараната жена подготвува список на сите кралеви кои ги изгубиле своите деца. Филозофот, иако го смета за многу точен, сепак не престанува да плаче.

Три месеци подоцна, тие повторно се среќаваат и, гледајќи дека и двајцата се многу весели, решаваат да му подигнат статуа на Времето со натпис: На тој што теши.

Категорија:Дела на Волтер
Категорија:Дела од 1756 година